open-index/open-wikipedia-markdown huggingface dataset:
Mabel Cahillová

**Mabel Esmonde Cahillová** (* 2. apríl 1863, Ballyragget, Írsko – † 1. január 1905) bola írska tenistka. Stala sa prvou zahraničnou víťazkou granslamového turnaja: US Championships v roku 1891. Svoje víťazstvo zopakovala v roku 1892. Je členkou Medzinárodnej tenisovej siene slávy.

## Externé odkazy
* Medzinárodná tenisová sieň slávy

Kategória:Írski tenisti
Kategória:Víťazi US Open
Kategória:Medzinárodná tenisová sieň slávy
Movistar Open

**Movistar Open** je názov tenisového turnaja začleneného do cyklu ATP, ktorý sa hrá na kurtoch vo Viña del Mar v Čile. Toto podujatie sa predtým nazývalo **BellSouth Open by Rosen**. 

Prvý turnaj sa začal hrať v roku 1981 a do roku 1983 bolo jeho dejisko mesto Viña del Mar. V rokoch 1983-1992 a 1999 sa turnaj nekonal. Od roku 1993 do 2000 sa hralo v meste Santiago, a od roku 2001 sa znova odohráva vo Viña del Mar.

## Výsledky

### Dvojhra

### Štvorhra

## Externé odkazy
* Oficiálna stránka turnaja 
* Turnaj na stránkach ATP


Kategória:ATP Tour
Kategória:Tenisové turnaje v Čile
Dielnica

**Dielnica** môže byť:

* prítok Cirochy, pozri Dielnica (prítok Cirochy)
* prítok Štrbského potoka v povodí Popradu, pozri Dielnica (prítok Štrbského potoka)
* vrch v Bukovských vrchoch, pozri Dielnica (vrch v Bukovských vrchoch)

## Pozri aj
*Dielnice
Ján Bogsch

**Ján Bogsch** (**János Bogsch**) (* 7. jún 1830, Tvarožná – † 17. marec 1911, Bratislava) bol menej známy stredoškolský profesor, prírodovedec, botanik a entomológ. V roku 1905 bol uvedený v Entomologen Adressbuch W. Junka v Berlíne.

Narodil sa v Tvarožnej v okrese Kežmarok v rodine stolára Jakuba Bogscha a matky Zuzany, rodenej Činkovej. Spočiatku študoval na evanjelickom lýceu v Kežmarku. Po ukončení svojich štúdií pôsobil ako súkromný učiteľ a vychovávateľ v Kežmarku, Pešti a Aszóde. V rokoch 18481849 sa zúčastnil maďarskej buržoáznej revolúcie a v bitke pri Szolnoku bol vážne zranený.

V období rokov 18691901 pôsobil ako profesor na reálnom gymnáziu v Bratislave. Od konca 50-tych rokov 19. storočia sa venoval štúdiu prírodovedy. Spočiatku to bola botanika, ale po svojom príchode do Bratislavy sa venuje hlavne entomológii, v rámci ktorej sa zameriaval prevažne na motýle (Lepidoptera) a chrobáky (Coleoptera). Hmyz zbieral v okolí Bratislavy, vo Vysokých Tatrách, ale i inde. N prelome 19. a 20. storočia zbieral i v oblasti Chorvátskeho pobrežia a krasu.

Svoju zbierku hmyzu (prevažne motýľov) venoval Maďarskému národnému múzeu v Budapešti.

Ján Bogsch zomrel v roku 1911 v Bratislave.

## Zdroje informácií o autorovi
* Csiki, E.: 1912, Nekrolog – Bogsch, J. Rovartani Lapok, 19, 181 – 182.
* Gulyás, P.: 1941, Magyar írók. Élek és munkái, 3, Budapest, 750.
* Hrubý, K.: 1964, Prodromus lepidopter Slovenska, SAV, Bratislava, 64, 66: časť bibliografie.
* Kolektiv, 1986, *[[Slovenský biografický slovník]]*, I zv. (A – D). (Bogsch, J., 279), Matica slovenská, Martin.
* Okáli, I.: 1986, *[[Slovník slovenských zoológov a zoológov s významom pre územie Slovenska]]*. Stimul, Bratislava, 18.
* Koleška, Z.: 1998, Seznam biografií československých entomologů (entomologové nežijící) II. Dodatky, doplňky a opravy biografických hesel "Seznam biorafií čs. entomologů (entomologové nežijící) I" ve zvazcích 1 – 15 z let 1979 – 1995. In: Klapalekiana, 34 (supplementum) 1 – 238, (heslo: Bogsch, J.: p. 21 – 22).
* Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Bogsch, János": (internet).

## Bibliografia
* Bogsch, J.: 1881 – 1883, Über den Stand der Phylloxera in und bei Pressburg. Verhandlungen des Vereines für Natur- und Heilkunde zu Pressburg, 5, 160 – 165.
* Bogsch, J.: 1892, Pozsony vidékének lepkéi (= Die Schmetterlinge des Komitats Poszony). In: Bericht Staats-Oberrealschule 1891 – 1892, Pozsony, 15 pp.
* Bogsch, J.: 1902, Az Argynnis Freija. Rovartani lapok, 9, 152 pp.

## Externé odkazy
* Záznam o narodení a krste v matrike indexovaný záznam číslo 4; pokrstený ako Johann Gustav Bogsch

Kategória:Slovenskí entomológovia
Kategória:Koleopterológovia
Kategória:Lepidopterológovia
Kategória:Slovenskí prírodovedci
Kategória:Slovenskí stredoškolskí pedagógovia
Kategória:Slovenskí botanici
Kategória:Osobnosti z Tvarožnej
Čet

**Čet** (pôvodne písané **chat**) je vedenie rozhovoru v reálnom čase (často postupne s väčším počtom ľudí) pomocou internetu. Ako čet sa často označuje aj médium pre takýto rozhovor, napr. četovacia miestnosť.

Pôvodne bol čet len textový, to znamená, že sa dali vymieňať len znaky. Postupne prešiel vývojom a dnes už možno pri čete komunikovať aj pomocou obrázkov, animácií, audio/video- konferencie a pod. V prípade hlasového četu, ktorý sa podobá na telefónny hovor cez internet hovoríme, o audiočete. V prípade, že sa účastníci četu vidia aj cez video, hovoríme tomu videočat (pozri Skype, ICQ, Viber, WhatsApp...)

## Referencie

## Iné projekty

Kategória:Čet
Kategória:Internet
Torneo Godó

**Torneo Godó** tiež známy pod názvom ***Open SEAT*** (oficiálny názov v rokoch 19952007)  je výročný tenisový turnaj pre mužských profesionálnych hráčov. Tento turnaj sa koná každoročne v Barcelone v Španielsku, a hrá sa na antukových kurtoch. Turnaj je časťou International Series Gold patriaci do ATP Tour. 

## Finále
### Dvojhra

### Štvorhra

## Externé odkazy
* Open Seatoficiálna stránka


Kategória:Tenisové turnaje v Španielsku

Kategória:Šport v Barcelone
Nožička

50px|left|Ogonek
**Nožička** (**˛**) () je diakritické znamienko nachádzajúce sa v pravom spodnom rohu písmena používané najmä v poľštine, ale aj v litovčine a pôvodných severoamerických jazykoch.

## Externé odkazy
* Ogonek , Diacritics Project (en)

Kategória:Diakritické znamienka
Cédille

**Cédille** (**¸**) ([sédij]; z fr. *cédille* ← šp. *ceda* / *cedilla* ← gr. *[[zéta|zeta]]*) je diakritické znamienko.

Má podobu háčika pod písmenom, ktorý označuje zmenu obvyklej výslovnosti daného písmena. Jeho názov a aj podoba pochádza z písmena „ʒ“, ktoré bolo alternatívnou podobou malého písmena „z“.

Napriek tomu, že jeho meno pochádza zo zdrobneniny španielskeho slova „ceda“ označujúceho písmeno gréckej abecedy – zéta, v španielčine sa nepoužíva od jazykovej reformy v 18. storočí.

Cédille v súčasnosti nájdeme najmä vo francúzštine, portugalčine, katalánčine, turečtine a ďalších jazykoch. Najčastejšie sa nachádza v písmene  ç a ş. Cédille by sa nemal zamieňať s veľmi podobnými diakritickými znamienkami – nožičkou a čiarkou pod písmenom.

Kód pre cédille ako samostatný znak v systéme Unicode je `U+00B8 CEDILLA` (HTML `&amp;cedil;`), pre kombinované diakritcké znamienko `U+0327 COMBINING CEDILLA`.

Kategória:Diakritické znamienka
Estoril Open

**Estoril Open** – je profesionálny tenisový turnaj, ktorý sa hrá na kurtoch v portugalskom meste Estoril. Je to turnaj v kategórii Tier IV. Toto podujatie sa začalo v roku 1990 a to zápasmi mužov, ženy na turnaji začali hrať až od roku 1998.

## Finále
### Dvojhra - Muži

### Dvojhra - Ženy

1 Turnaj ITF.

### Štvorhra - Muži

### Štvorhra - Ženy

1 Turnaj ITF.

## Externé odkazy
* Estoril Open - Oficiálna stránka
* Turnaj na ATP 
* Turnaj na WTA


Kategória:Tenisové turnaje v Portugalsku
Generali Open

**Generali Open** je tenisový turnaj ktorý sa koná v Kitzbüheli v Rakúsku. Turnaj je časťou International Series Gold patriaci do ATP Tour. Táto tenisová udalosť sa koná od roku 1971, na antukových kurtoch. 

## Finále

### Dvojhry

### Štvorhry (od 1980)

## Externé odkazy
* Generali Open  - Oficiálne stránky

Kategória:Tenisové turnaje v Rakúsku
Poludnica

**Poludnica** môže byť:

* mytologická bytosť u Slovanov, pozri Poludnica (mytológia)
* ľudovo: (počas teplého poludnia sa vyskytujúci) prachový vír, pozri prachový vír
* vrch () v Nízkych Tatrách, pozri Poludnica (vrch)
* chránené územie, pozri Poludnica (národná prírodná rezervácia)
* mikroregión na Liptove, pozri Mikroregión pod Poludnicou
Bank of America Tower (New York)

thumb|Pohľad na budovu z ulice.
**Bank of America Tower** je mrakodrap v meste New York na západnej strane Šiestej Avenue medzi 42. a 43. ulicou oproti Bryant Parku v Midtown Manhattane. Dokončený bol v roku 2009 a je jednou z najefektívnejších a najekologickejších budov na svete. Hlavným nájomníkom je Bank of America.

Má 54 poschodí a dva vrcholy, jeden vo výške 366 m vrátane antény a druhý vo výške 293 m s veternou turbínou na generovanie elektrickej energie. Celková úžitková plocha je 204 000 m². Je druhou najvyššou budovou v New Yorku, hneď po Empire State Building.

## Iné projekty

## Pozri aj
* Zoznam najvyšších budov v New Yorku

Kategória:Mrakodrapy v New Yorku
Kategória:Architektúra z 2009
Vokáň

**Vokáň** alebo **cirkumflex** (**ˆ**) je diakritické znamienko označujúce zmenený prízvuk alebo výslovnosť písmena. Vyzerá ako mäkčeň otočený o 180°. Používa sa najmä v písanej gréčtine, francúzštine, nórčine, portugalčine, slovenčine a ďalších jazykoch. 

Jeho meno v iných jazykoch pochádza z latinského slova *circumflexus* (ohnutý) – preklad gréckeho slova *περισπωμένη*.

## Súvisiace znamienka
* ^  `U+005E CIRCUMFLEX ACCENT`
* ˄  `U+02C4 MODIFIER LETTER UP ARROWHEAD`
* ˆ  `U+02C6 MODIFIER LETTER CIRCUMFLEX ACCENT` (HTML `&amp;circ;`)
* ̂  `U+0302 COMBINING CIRCUMFLEX ACCENT`
* ‸  `U+2038 CARET`
* ⌃  `U+2303 UP ARROWHEAD`

Kategória:Diakritické znamienka
International Series Gold

**International Series Gold** sú série profesionálnych medzinárodných tenisových turnajov ktoré sú časťou ATP Tour. Turnaje International Series Gold sú dotované a ponúkajú hráčom odmeny (755 000 $ až 1 426 250 $ od roku 2007) a body do ATP Ranking. Turnaje sú podmienkami a úrovňou nižšie ako ATP Masters Series a sú podmienkami nad turnajmi International Series kvôli možnosti vyššej prémie a možnosti získania viac bodov do ATP Ranking.

Kategória:Tenisové turnaje
Nábrežie (Liptovský Mikuláš)

**Nábrežie** je druhé najľudnatejšie sídlisko v Liptovskom Mikuláši a spolu so susednou Vrbicou zároveň vytvára mestskú časť Vrbica-Nábrežie. 

## Polohopis
Sídlisko je situované južne až juhovýchodne od centra mesta a bolo vybudované prevažne na území bývalej Vrbice. Z urbanistického hľadiska sa delí na tri časti: Nábrežie 4. apríla, Nábrežie Dr. A. Stodolu a Vrbica-sever. Osami sídliska sú Kollárova a Vrlíkova ulica prebiehajúce v smere SSV-JJZ a Vrbická a Borbisova ulica prebiehajúce v smere ZSZ-VJV a pretínajúce sa na križovatke s kruhovým objazdom okolo vrbického kostola.

Názov „Nábrežie“ indikuje polohu sídliska na pravom brehu Váhu.

Na rozdiel od sídliska Podbreziny, na Nábreží dochádza k neustálemu zahusťovaniu zástavby a na sídlisku postupne pribúdalo viacero obytných blokov (roku 2011). 

### Ulice
*Alexyho ulica
*Bellova ulica
*Borbisova ulica
*Belopotockého ulica
*Dr.Aurela Stodolu
*Chalupkova
*Kollárova
*Majerská
*Pltnícka
*Socháňova
*Vrbická
*Vrlíkova
*Za Havlovci

## Doprava
Vnútromestské spojenie zabezpečujú autobusy MAD Liptovský Mikuláš, sídliskom prechádzajú linky č. 1, 2, 3, 4, 6, 9, 11 a 13. Linky č. 9, 11 a 13 spájajú Nábrežie s autobusovou stanicou a Podbrezinami, bezplatná linka č. 14 premáva k Tescu. V minulosti tadeto viedla aj zrušená linka č. 7

## Občianska vybavenosť
**Dr. A. Stodolu*: základná škola, materská škola, pošta, nákupné stredisko, Dom Matice slovenskej
**4. apríla*: základná škola, materská škola, nákupné stredisko, zdravotné stredisko, lekáreň Tilia, Obvodný úrad (odbor životného prostredia)
**Vrbica-sever*: Obvodný úrad (odbor veterinárnej starostlivosti)
*Na Vrbickej ulici sa nachádza aj areál Stredného odborného učilišťa (bývalé SOU kožiarske). Na Alexyho ulici, pri Váhu, stojí komplex garáží, vedľa je autoservis.
*Oproti sídlisku Dr. A. Stodolu je vybudovaný Areál vodného slalomu Ondreja Cibáka.

## Externé odkazy
* Oficiálna stránka mesta Liptovský Mikuláš

Kategória:Mestské časti Liptovského Mikuláša
Kategória:Sídliská na Slovensku
Ustka

**Ustka** () je mesto ležiace na rieke Słupia v severnom Poľsku v Pomoranskom vojvodstve, dnes je známe aj ako turistické letovisko.

## Charakter mesta
Ustka leží 150 km západne pozdĺž pobrežia od Gdanska a 18 km severne od Slupska.

## Iné projekty

## Externé odkazy
* Oficiálna stránka

Kategória:Mestá v Pomoranskom vojvodstve
Kategória:Powiat słupski
Grandslam (tenis)

**Grandslam** alebo **Grand Slam** je najvyššia kategória mužského a ženského profesionálneho tenisu. V jednej sezóne zahŕňa štyri turnaje, anglicky nazývané "**majors**", Australian Open v polovici januára, French Open (tiež známy ako Roland Garros) približne od konca mája do začiatku júna, Wimbledon v júni až júli a US Open v auguste až septembri. Každý turnaj sa hrá počas dvoch týždňov. Wimbledon je najstarší, založený v roku 1877, po ňom nasleduje US Open, z roku 1881, ďaľej French Open z roku 1891 a najmladší, Australian Open, je z roku 1905. V roku 1946 bol Wimbledon odohraný pred French Open a v roku 1977 sa Australian Open hral dvakrát, v januári a v decembri. Do otvorenej éry tenisu, ktorá začala roku 1968, boli turnaje pomenované ako Championships, od roku 1968 potom majú v názve Open (Australian Open, French Open, US Open).

Grandslamové turnaje neprevádzkuje Asociácia profesionálnych tenistov (ATP) ani Ženská tenisová asociácia (WTA), ale Medzinárodná tenisová federácia (ITF). Avšak ATP a WTA udeľujú body v rebríčku na základe výkonu hráča v hlavnej súťaži.

Pôvodne termín Grandslam označoval víťazstvo vo všetkých štyroch najvýznamnejších medzinárodných tenisových turnajoch počas jednej kalendárnej sezóny v jednej z piatich kategórii: dvojhra mužov, dvojhra žien, štvorhra mužov, štvorhra žien a zmiešaná štvorhra.

Výhra všetkých štyroch veľkých turnajov v ktoromkoľvek okamihu kariéry tenistu sa označuje ako kariérny Grandslam. Získaním zlatej medaily na letných olympijských hrách a zároveň vyhratím štyroch veľkých turnajov v jednom kalendárnom roku je známe ako zlatý grandslam alebo častejšie zlatý slam. Víťazstvo všetkých štyroch turnajov spolu s finále ATP alebo finále WTA v jednom roku je známe ako superslam.

Súčasnú podobu grandslamu v jednom roku vyhral ako prvý Don Budge v roku 1938. Grandslam doposiaľ vyhralo 17 hráčov, hoci v najprestížnejších singlových tituloch iba šiesti. Získanie grandslamu je pomerne vzácnym javom – napríklad v mužskej dvojhre sa to za celú otvorenú éru podarilo len Rodovi Laverovi v roku 1969. Poslednou ženou, ktorá získala Grandslam v dvojhre, bola Steffi Grafová v roku 1988.

Vzhľadom na stále väčšiu špecializáciu hráčov (predovšetkým v mužskej kategórii) a na fakt, že jednotlivé grandslamové turnaje sa hrajú na rôznom povrchu (predovšetkým French Open so svojím pomalým antukovým povrchom sa odlišuje od všetkých ostatných), je dnes získanie grandslamu v dvojhre stále menej pravdepodobné. Výnimkou z pravidla sa stal v rokoch 2006 a 2007 Roger Federer, ktorému Grandslam tesne unikol – vyhral Wimbledon, Australian Open a US Open, na French Open, ale prehral vo finále s Rafaelom Nadalom.

## Grandslamové turnaje

## Grandslamoví víťazi

## Zdroje

Kategória:Tenisové turnaje
Beautiful thing

***Beautiful Thing*** (doslova: *Prekrásna vec*) je hra napísaná v roku 1993 autorom Jonathanom Harveym a v roku 1995 Channel Four sfilmovaná (Film4 Productions). Spočiatku bol tento film určený len pre televízne vysielanie, bol však prijatý s veľmi pozitívnym ohlasom, a preto zrealizovaný aj ako divadelná hra. Je to prvý film, ktorý zobrazuje realistickú romancu medzi dvomi mladými gaymi, a tým otvára mnoho homosexuálnych tém.

## Dej

Príbeh sa odohráva v Thamesmead, robotníckej štvrti v South East London.

*Jamie* (Glen Berry), mladík zbláznený do svojho spolužiaka *Ste-a* (Scott Neal), žije so svojom slobodnou matkou *Sandrou* (Linda Henry), ktorá je zamestnaná ambicióznymi plánmi otvoriť si vlastný pub a večnými zápletkami so stále sa meniacimi milencami. Jej momentálnym je *Tony* (Ben Daniels), neo-hippie. *Sandra* miluje hádky s *Leah* (Tameka Empson), drzým a hrubým dievčaťom zo susedstva. Leah je skutočný expert. Je vylúčená zo školy, občas nepohrdne ani drogami, no predovšetkým neustále počúva a spieva songy *Mami Cass* Cass Elliot. Jamieho homosexualita je spočiatku utajovaná, je silný introvert, neznáša futbal a to sú dôvody, prečo ho jeho spolužiaci pri každej príležitosti týrajú a zosmiešňujú.

*Ste* žije som svojím bratom (nezákonne obchoduje s drogami) a od alkoholu závislým otcom v susednom byte vedľa *Jamieho* a jeho matky. Jeden večer stretne *Sandra* (Jamieho matka) *Ste-a*, ktorý je dobitý svojím bratom, prejaví ľútosť a vezme ho prespať k sebe.
Keďže v jej byte sú len 2 postele, *Ste* prespáva na jednej spolu s *Jamiem* - obaja otočení takže spia hlavou pri nohách. V ďalšiu noc spia opäť obaja spolu, no po masáži *Ste-ho* dobitého chrbta a menšej konverzácii už tvárou v tvár vedľa seba, kedy Jamie prvýkrát pobozká *Ste-a*.

Ráno *Ste* spanikári a odchádza ešte predtým, ako sa *Jamie* vôbec prebudí a celý deň sa mu vyhýba. *Jamie* sa vyberá do trafiky, kde sa snaží ukradnúť lokálny gay magazín. Očividne už začína akceptovať svoju homosexualitu, a teda i jeho túžbu po *Ste-ovi*. Jamie neskôr stretne *Ste-a* na neďalekej párty a zrazu mu stojí zoči-voči. Medzi obomi chlapcami dochádza k rozhovoru. 

I *Ste* začína postupne akceptovať *Jamieho* lásku a ich vzťah sa naplno rozvíja, keď spoločne navštevujú gay bar. *Sandra* neskôr nachádza pod matracom v Jamieho posteli spomínaný gay magazín, podarí sa jej zistiť, že *Jamie* a *Ste* išli spolu do gay baru, kam ich aj sleduje. Spočiatku nevie akceptovať synovu sexualitu, no neskôr sa s ňou postupne vyrovnáva.

Film končí scénou, v ktorej dvaja mladí chalani (Jamie a Ste) pomaličky tancujú na dvore pod svojím panelákom na klasiku od Cass Elliot, *[[Dream a Little Dream of Me]]*, neskôr sa k nim pridáva aj *Sandra* spolu s *Leah*.

## Externé odkazy
* 

Kategória:Filmy z 1996
Kategória:Britské filmy
Kategória:Filmy podľa názvu
Bank of America

**Bank of America** ( ) je americká nadnárodná investičná banka a holdingová spoločnosť poskytujúca finančné služby, so sídlom v meste Charlotte v Severnej Karolíne a New Yorku. Je najväčšia komerčná banka v USA v zmysle vkladov a najväčšia spoločnosť svojho druhu na svete. Bank of America patrí medzi 4 najväčšie bankové inštitúcie v USA a medzi najväčšie banky na svete. Podľa trhovej kapitalizácie je najväčšou americkou spoločnosťou, ktorá nie je časťou Dow Jones Industrial Average. 19. júla 2006 ohlásila Bank of America v druhom kvartáli 2006 čistý príjem 5,48 miliárd USD, čím predbehla prvýkrát Citigroup.

## Referencie

## Iné projekty

Kategória:Banky v USA
Kategória:Podniky obchodované na Newyorskej burze
Kategória:Podniky obchodované na Tokijskej burze
Planétka typu C

[thumb|right|250px|[253 Mathilde, planétka typu C]]
**Planétka typu C** je uhlíkatý typ asteroidu. Patria sem rôzne variácie zahrňujúce 75 % známych asteroidov, a dokonca ešte viac vo vonkajšej časti pásma planétok za 2,7 AU. Percento C-typov môže byť dokonca oveľa vyššie, pretože tieto typy sú oveľa tmavšie ako ostatné asteroidy s výnimkou D-typu, a ostatné sa vo vonkajšej časti pásu vyskytujú iba zriedkavo.

## Charakteristika
Tento typ asteroidov má veľmi podobné elektromagnetické spektrum ako uhlíkovo-chondritové meteority (typy CI a CM), ktorých chemické zloženie je približne rovnaké ako má slnko a pôvodná slnečná hmlovina, okrem toho, tiež neobsahujú vodík a hélium a ďalšie kvapalné látky. Hydrátované (vodu obsahujúce) minerály tu sú prítomné.

C-typy sú extrémne tmavé s albedom medzi 0,03 až 0,10. Občas je možné vidieť určité množstvo asteroidov typu S ďalekohľadom, oproti C-typom, kde na pozorovanie aj tých najväčších je potrebný malý teleskop. Najsvetlejší asteroid typu C je 324 Bamberga, ktorý však obieha s veľmi vysokou excentricitou, čo znamená, že len zriedka dosiahne maximálnu magnitúdu.

Ich spektrum obsahuje priemerne silnú ultrafialovú absorpciu medzi 0.4 μm a 0.5 μm. Takzvaná "vodná" absorpcia 3 μm, ktorá môže znamenať vodu prítomnú v mineráloch je tiež prítomná.

Najväčší asteroid typu C je 10 Hygiea. SMASS klasifikácia dáva prvé miesto asteroidu 1 Ceres pretože jej schéma neobsahuje planétky typu G

## C skupina planétok

### Tholenova klasifikácia
Okrem C-typov obsahuje ďalšie menej početné skupiny uhlíkatých asteroidov:
* Planétka typu B
* Planétka typu C
* Planétka typu F
* Planétka typu G

### SMASS klasifikácia
* Planétka typu B odpovedajúca tholenovým B a G-typom
* C-typy s najčastejším výskytom spektra
* Cg a Cgh typy odpovedajúce tholenovej  G-typom
* Ch-typy s absorpciou okolo 0,7 μm
* Cb-typy, ktoré sa nachádzajú medzi C a B-typmi

Kategória:Skupiny a rodiny planétok
Rozbočovač (ethernet)

náhľad|Štvorportový ethernetový hub

**Ethernetový rozbočovač** (z ) je aktívny prvok počítačovej siete, ktorý umožňuje jej vetvenie a je základom sietí s hviezdicovou topológiou. Správa sa ako viacportový opakovač. To znamená, že všetky dáta, ktoré prichádzajú na jeden z portov skopíruje na všetky ostatné porty, bez ohľadu na to, na ktorom porte sa nachádza zariadenie, ktorému sú dáta adresované. Rozbočovač zväčšuje kolíznu doménu. To má za následok, že všetky zariadenia na danom segmente siete „vidia“ všetky rámce, aj tie, ktoré sú adresované iným zariadeniam a u väčších sietí to znamená zbytočné preťažovanie tých zariadení, ktorým dáta v skutočnosti nepatria.

Rozbočovače pracujú na Fyzickej vrstve OSI modelu. 

Nástupcom sieťových rozbočovačov sú prepínače (switche), ktoré sieťovú prevádzku inteligentne prepínajú (pracujú na Linkovej vrstve OSI modelu). Udržiavajú si prehľad o tom, ktoré zariadenie je pripojené - ku ktorému portu a dáta potom odosiela len na daný port (mikrosegmentáciou vytvárajú kolízne domény iba medzi pármi medzi sebou komunikujúcich zariadení).

V súčasnej dobe sú rozbočovače skôr lacnejšou, ale menej efektívnou alternatívou ku prepínačom. Používajú sa väčšinou v menších domácich alebo podnikových sieťach. S tým, ako klesajú ceny prepínačov (rok 2007) sa rozbočovače pomaly prestávajú vyrábať a predávať.

Kategória:Sieťový hardvér
Kategória:Ethernet
DespiteBorders

**DespiteBorders.com** bol časopis pre východoeurópske a stredoeurópske štúdiá, vydávaný v rokoch 2004 – 2017 ako projket Spoločnosti pre strednú a východnú Európu. Do augusta 2008 bol prevádzkovaný pod názvom Euromonitor International Spoločnosti pre strednú a východnú Európu. ISSN 1337-8155.

Projekt bol zameraný na poskytovanie objektívnych a vyvážených informácií o regióne strednej Európy, bývalého ZSSR, západného Balkánu a sekundárne tiež Blízkeho a Ďalekého východu. V rámci svojho teritoriálneho zamerania prinášal poznatky predovšetkým o dianí v oblasti vnútornej, zahraničnej, bezpečnostnej a hospodárskej politiky štátov zvolených regiónov. Integrujúcim prvkom bolo najmä teritoriálne zameranie realizovaného spoločenskovedného a humanitnovedného výskumu, v zmysle ktorého išlo o analytický projekt zameraný na východoeurópske a stredoeurópske štúdiá.

## Referencie

## Externé odkazy
* DespiteBorders.com (archív)

Kategória:Slovenské webové periodiká
Brostová

**Brostová** je krátky potok na strednom Liptove, v centrálnej časti okresu Liptovský Mikuláš. Je to ľavostranný prítok Lažteka, má dĺžku 1,4 km a je tokom V. rádu.

## Prameň
Pramení na styku Nízkych Tatier a Liptovskej kotliny, východne od kóty 911,6 m v lokalite Kubáňová, v nadmorskej výške približne 770 m n. m. 

## Opis toku
Od prameňa tečie geomorfologickou časťou Ľubeľská pahorkatina severovýchodným smerom a sprava priberá krátky prítok z oblasti chatovej osady. Ďalej tečie územím s tromi kameňolomami na ľavom brehu a napokon sa stáča východoseverovýchodným smerom. Z pravej strany ešte priberá prítok z lokality Kubáňová, pretekajúci rekreačným strediskom Opalisko, a na južnom okraji intravilánu obce Závažná Poruba sa v nadmorskej výške cca 650 m n. m. vlieva do Lažteka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Reaktivita

**Reaktivita** môže znamenať:

* schopnosť reagovať na určitý popud
* vo fyzike: fyzikálna veličina smerodajná pre rýchlosť priebehu prechodových zmien
* v jadrovej fyzike: miera odchýlenia jadrového reaktora od kritického stavu, pri ktorom má reaktor nulovú reaktivitu, pozri reaktivita (jadrová fyzika)
* v chémii: schopnosť látky reagovať s inými látkami, reakčná schopnosť, pozri reaktivita (chémia)
* v informatike: správa sa vzťahuje len na predošlú správu interaktivného cvičenia, pozri reaktivita (informatika)
Žadovica (potok)

**Žadovica** je potok na hornom Liptove, na území okresu Liptovský Mikuláš. Je to pravostranný prítok Váhu, meria 3,2 km a je tokom III. rádu.

## Prameň
Tečie v Liptovskej kotline, pramení v geomorfologickej časti Smrečianska pahorkatina v lokalite Celiny v nadmorskej výške približne 695 m n. m., juhovýchodne od obce Jamník. 

## Opis toku
Najprv tečie severojužným smerom cez plošinu Celiny, následne sa esovito stáča, podteká diaľnicu D1 a zľava priberá prítok prameniaci severoseverozápadne od obce Liptovský Peter. Ďalej už pokračuje juhojuhozápadným smerom územím obce Podtureň, podteká železničnú trať Žilina – Košice i cestu I. triedy č. 18 a preteká cez rekreačnú osadu Borová Sihoť. Na katastrálnom území Podturne, juhojuhovýchodne od obce, ústi v nadmorskej výške cca 622 m n. m. do Váhu.

## Referencie


Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Michalovský potok

**Michalovský potok** môže byť:

* prítok Boce na Liptove, pozri Michalovský potok (prítok Boce)
* prítok Rohoznej na Horehroní, pozri Michalovský potok (prítok Rohoznej)
Cusco (mesto)

**Cusco** alebo **Cuzco** (po kečuánsky: *Qusqu* alebo *Qosqo*) je mesto v peruánskych Andách vo výške  Od roku 1911 je hlavným mestom regiónu Cusco, je zaradené do zoznamu UNESCO. Spolu s Machu Picchu je jednou z najväčších atrakcií Južnej Ameriky.

## Dejiny
Cusco založili okolo roku 1200 Manco Capac so sestrou Mama Ocllo na pokyn svojho otca, ktorým bol Veľký Con Ticci Viracocha (boh stvoriteľ, hlavný boh Inkov a obyvateľov ich ríše). Podľa legendy je Cusco postavené v strede sveta a preklad jeho názvu doslova znamená "Pupok sveta". Cusco sa stalo prepychovým hlavným mestom mocnej ríše Inkov a vládlo úspešne nad 6 miliónmi obyvateľov. Toto obdobie pripomínajú mohutné hradby Sacsayhuamán, ktoré sa nachádzajú 200 metrov nad mestom, posvätné Kenko, inkské kúpele Tambo Machay, Puca Pucara, Písac, Posvätné údolie Inkov – Valle Sagrado, Ollantaytambo a vynikajúce exponáty v Museo Arqueológico.

Cusco bolo vybudované do podoby posvätného zvieraťa – pumy, ktorej brucho tvorilo rozsiahle námestie. Dnes toto námestie obklopujú arkády postavené v koloniálnom štýle, slávna katedrála s čiernym Kristom, jezuitský chrám. Budovy sú postavené na základoch inkských palácov, ktoré boli vybudované bez použitia malty z obrovských kamenných kvádrov, ktoré boli opracované tak, že sa medzi ne nedá vložiť čepeľ noža. Kresťanský kostol a dominikánsky kláštor Santo Domingo stoja na základoch, ktoré kedysi patrili najkrajšiemu a najvýznamnejšiemu chrámu inkskej ríše Coricancha – Zlatý dvor.

Keď do mesta prišiel Francisco Pizarro so svojou hordou dobrodruhov, ktorá sa hnala za zlatom a striebrom, všetko, čo bolo zo zlata a striebra roztavili, zdemolovali paláce a umelecky zdobené stavby a kameň z nich použili na výstavbu svojich kresťanských chrámov. Na pôvodne slávnostnom a kultovom námestí Inkov vzniklo námestie Plaza de Armas nového španielskeho mesta a dodnes je stredobodom Cusca. Tu stojí aj katedrála, ktorú postavili v 16. a 17. storočí na základoch paláca vládcu Viracochy. Vo vnútri katedrály je nádherne vyrezávaný chór, oltár a maľby. Vo východnej časti námestia stojí kostol La Compañía de Jesús zo 17. storočia, ktorého múr je časťou pôvodného Hadieho chrámu Inkov. Španieli stavali dnešné Cusco podľa pôvodného pôdorysu mesta a ani dve katastrofálne zemetrasenia v rokoch 1650 a 1950, ktoré narobili veľké škody, ani nasledujúca výstavba nezmenila pôvodný charakter mesta.

## Partnerské mestá

## Iné projekty

Kategória:Mestá v Peru
Kategória:Inkská ríša
Kategória:Dejiny Peru
Kategória:Lokality Svetového dedičstva v Peru
Kategória:Bývalé hlavné mestá
Porúbsky potok (prítok Váhu)

**Porúbsky potok** (staršie **Porubský potok**) je potok na hornom Liptove, na území okresu Liptovský Mikuláš. Je to ľavostranný prítok Váhu, meria 4,6 km a je tokom III. rádu.

## Prameň
Pramení v Nízkych Tatrách, v podcelku Ďumbierske Tatry, v časti Demänovské vrchy,  na severoseverovýchodnom svahu vrchu Slemä (1 513,7 m n. m.), pod Stanišovským sedlom v nadmorskej výške približne 1 090 m n. m. 

## Opis toku
Od prameňa tečie sprvu na krátkom úseku severoseverovýchodným smerom, potom sa stáča na severovýchod a preteká dolinou Brtkovica. Z pravej strany ďalej priberá prítok zo severovýchodného svahu vrchu Slemä, postupne sa stáča smerom na sever a preteká bralnatým úsekom doliny Brtkovica najmä na pravom brehu. Po vyústení bočnej doliny Skaličné sa potok stáča severovýchodným smerom, priberá krátky ľavostranný prítok z tejto doliny, vteká do Liptovskej kotliny a sprava priberá významný prítok (1,8 km), prameniaci v lokalite Záhorie na juhozápadnom svahu vrchu Selnice (1 244,1 m n. m.). Ďalej už tečie viac-menej severoseverovýchodným smerom, sprava ešte priberá krátky prítok z oblasti Vápenice a preteká intravilánom obce Liptovská Porúbka. V strede obce sa stáča na sever a na okraji obce ústi v nadmorskej výške cca 636,5 m n. m. do Váhu.

## Referencie


Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Michalovský potok (prítok Boce)

**Michalovský potok** je potok na hornom Liptove, na území okresu Liptovský Mikuláš. Je to ľavostranný prítok Boce, meria 4,1 km a je tokom IV. rádu.

## Prameň
Tečie v Nízkych Tatrách, v severovýchodnej časti podcelku Ďumbierske Tatry, v časti Demänovské vrchy, pramení na severovýchodnom svahu vrchu Slemä (1 513,7 m n. m.) v nadmorskej výške približne 1 150 m n. m.

## Opis toku
Spočiatku tečie východným smerom, následne sa stáča na severovýchod a preteká dolinou Michalovo. V strednej časti doliny tečie skôr východo-severovýchodným smerom, v dolnej východným smerom a zľava priberá dva prítoky z lokality Záhorie, najprv prítok z juhojuhozápadného svahu Selníc (1 244,1 m n. m.), potom prítok z južného svahu Selníc. Napokon tečie popri samote Michalovo s rovnomennou horárňou na pravom brehu, podteká cestu I. triedy č. 72 a juhojuhozápadne od obce Kráľova Lehota ústi v severnej časti Bocianskej doliny, v nadmorskej výške cca 679 m n. m., do Boce.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v okrese Liptovský Mikuláš
Sacsayhuamán

náhľad|Sacsayhuamán, pohľad z boku
**Sacsayhuamán** alebo **Sacsaihuaman** (obidve po španielsky; po slovensky aj **Sacsayhuaman**; po kečuánsky **Saksaywaman**, **Saksaq Waman** alebo **Sasa Waman**, doslova „Orlie hniezdo“) je inkská „pevnosť“ z obrovských dôsledne opracovaných a exaktne do seba zapadajúcich kamenných blokov pri meste Cusco vo výške  Podľa tradície ju naplánovali za inku Pachacuteka Yupanquia (14381471) a postavili za Huaynu Capaka (14931527), vraj ju stavalo 30 000 Indiánov 70 rokov. Podľa archeológov je - prinajmenšom jej spodná časť - oveľa staršia.

Podľa legiend slúžila vraj ako „Dom Slnka“ a nie ako pevnosť, ako si mysleli Španieli. Keď pred týmito mohutnými kamennými blokmi stáli prví španielski dobyvatelia, mnohí z nich si mysleli, že to musí byť dielo diabla. Sacsayhuamán totiž pozostáva z troch nad sebou terasovito postavených hradieb, z ktorých každá je dlhá viac ako 365 metrov. Niektoré kamenné bloky dosahujú úctyhodnú veľkosť a váhu, najväčšie z nich merajú 5x5x4 metre a ich váha je odhadnutá na vyše 200 ton. Otázkou ostáva ako Inkovia tieto obrovské kamenné bloky transportovali, ukladali a opracovávali. Jednotlivé bloky sú rôznych veľkostí a tvarov, presne do seba priliehajú, sú ukladané len na seba a bez akejkoľvek spojovacej hmoty. V prípade zemetrasenia, ktorých je v tejto oblasti veľa, kamene zapadnú späť na svoje miesta, a vďaka tomu sú škody po zemetraseniach minimálne.

Otázkou zostáva i technológia, pretože Inkovia sa nachádzali technologicky v dobe kamenno-bronzovej a spodné časti sú zrejme staršie. Sú viditeľné výstupky akoby na uchytenie lán, presné záhadné medzery,  na krajoch do tvaru V, konkávne vypuklé bruchá kameňov a otlačené plochy tvaru odstránených stavebných dosiek po šalungu, odlievaní, čo spolu s predstavou práce kamennými dlátami nedáva zmysel. Samotná stavba musela byť veľmi zložitá, pretože sú tam stovky gigantických kameňov váhy 30200 ton s presnými plochami tvaru mnohostenu. Dnes by bolo veľmi ťažké takú stavbu realizovať. V blízkosti sa nachádza kameňolom tvaru presne vyrezaných kvádrov.

## Iné projekty

Kategória:Archeologické lokality v Peru
Kategória:Inkská ríša
Kategória:Stavby v Peru
Jorge Luis Borges

**Jorge Francisco Isidoro Luis Borges** (* 24. august 1899, Buenos Aires – † 14. jún 1986, Ženeva) bol argentínsky spisovateľ. Písal básne (do ktorých včleňoval metafyziku), eseje, scenáre, literárnu kritiku a recenzie, a poviedky.

Už od útleho veku Borges ovládal dva jazyky, svoju rodnú španielčinu a vďaka anglickej literatúre aj angličtinu (Borgesov otec bol polovičný Brit). V roku 1914 sa celá jeho rodina presťahovala do Ženevy. Počas prvej svetovej vojny žili vo Švajčiarsku a Španielsku, kde sa Jorge Luis Borges stal členom ultraistického literárneho hnutia.

V roku 1921 sa Borges a celá jeho rodina vrátili do Buenos Aires. V tomto období začal publikovať svoje básne a eseje. Svoju prvú zbierku poézie vydal v roku 1923 pod názvom *Vrúcnosť Buenos Aires* (Fervor de Buenos Aires). Prispieval do literárnych časopisov, niektoré sám založil. Jeho otec zomrel v roku 1938.

Pôsobil ako prezident Argentínskej spoločnosti spisovateľov (19501953). V rokoch 19551973 bol hlavou Argentínskej národnej knižnice. Od začiatku 60. rokov začal získavať medzinárodné uznanie a slávu, obdržal viacero rádov a vyznamenaní, no nikdy nedostal Nobelovu cenu za literatúru. Zomrel na rakovinu pečene v roku 1986 v Ženeve.

## Dielo
Výber z diela.

* Zbierky básní
** *Fervor de Buenos Aires* (*Vrúcnosť Buenos Aires*, 1923)
** *Luna de enfrente* (*Mesiacu zoči-voči*, 1925)
** *Cuaderno San Martín* (Zápisník San Martina, 1929)

* Eseje
** *Inquisiciones* (*Pátranie*, 1925)
** *El tamaño de mi esperanza* (*Veľkosť mojej nádeje*, 1926)
** *Historia de la eternidad* (*Dejiny večnosti*, 1936)

## Iné projekty

## Zdroje
* BORGES Jorge Luis. In: 
* 

## Externé odkazy
* Internetaleph - Jorge Luis Borges

Kategória:Argentínski spisovatelia
Kategória:Osobnosti na argentínskych poštových známkach
Kategória:Osobnosti na nemeckých poštových známkach
Kategória:Osobnosti z Buenos Aires
Kategória:Držitelia Cervantesovej ceny
Kategória:Úmrtia na rakovinu pečene
Kategória:Rytieri veľkokríža Radu za zásluhy Talianskej republiky
Lažtek

**Lažtek** je potok na strednom Liptove, v centrálnej časti okresu Liptovský Mikuláš. Je to pravostranný prítok Iľanovianky, meria 5,5 km a je tokom IV. rádu.

## Prameň
Pramení na severnom okraji Nízkych Tatier, v geomorfologickom podcelku Ďumbierske Tatry, na severovýchodnom svahu Poludnice (1 548,7 m n. m.) v nadmorskej výške približne 945 m n. m. 

## Opis toku
Od prameňa tečie najprv severovýchodným smerom, následne sa oblúkom stáča na severozápad a zľava priberá prítok zo severovýchodného svahu Bodovej (1 346,4 m n. m.). Ďalej sa stáča smerom na sever, vstupuje do Liptovskej kotliny, do geomorfologickej časti Ľubeľská pahorkatina a zľava priberá Brostovú. Potom tečie na krátkom úseku severoseverovýchodným smerom, preteká intravilánom obce Závažná Poruba, od stredu obce znovu pokračuje na sever. Na severnom okraji obce priberá pravostranný prítok prameniaci východne od obce, stáča sa a výraznejšie rozšíreným korytom pokračuje severozápadným smerom súbežne s diaľnicou D1 na pravom brehu. Na území mesta Liptovský Mikuláš, severoseverovýchodne od mestskej časti Iľanovo, sa v nadmorskej výške cca 588 m n. m. vlieva do Iľanovianky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v Liptovskej kotline
Kategória:Vodné toky v Liptovskom Mikuláši
Kategória:Vodné toky v okrese Liptovský Mikuláš
Svidovský potok

**Svidovský potok** je potok na hornom Liptove, na území okresu Liptovský Mikuláš. Je to ľavostranný prítok Boce, meria  a je tokom IV. rádu.

## Prameň
Tečie v Nízkych Tatrách, vo východnej časti podcelku Ďumbierske Tatry, v časti Demänovské vrchy, pramení na severnom svahu Okrúhleho vrchu () v nadmorskej výške približne  

## Opis toku
V pramennej oblasti tečie na sever, zľava priberá krátky prítok spod Svidovského sedla () a stáča sa východným smerom. Preteká Svidovskou dolinou, zľava priberá dva prítoky z juhovýchodného svahu Ohnišťa () a následne sprava svoj najvýznamnejší prítok () zo severného svahu Rovnej hole (). Ďalej priberá dva ľavostranné prítoky prameniace v masíve Ohnišťa (južne od kóty ), potok sa stáča severovýchodným smerom, pričom sa výrazne esovito ohýba. Vzápätí priberá pravostranný prítok zo západného svahu Červenej (), z tej istej strany aj prítok zo severného svahu Červenej a následne ľavostranný prítok z juhojuhozápadného svahu Hradišťa (). Napokon ešte preteká okolo rozsiahleho kameňolomu na pravom brehu, stáča sa viac severoseverovýchodným smerom a tesne pred ústím podteká cestu I. triedy č. 72. V hornej časti Bocianskej doliny, severozápadne od obce Malužiná, ústi v nadmorskej výške cca  do Boce.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v okrese Liptovský Mikuláš
Brtáňov potok

**Brtáňov potok** je potok na hornom Liptove, vo východnej časti okresu Liptovský Mikuláš. Je to pravostranný prítok Hybice, meria 3,7 km a je tokom IV. rádu.

## Prameň
Tečie v Liptovskej kotline, v geomorfologickej časti Hybianska pahorkatina, kde pramení v lokalite Nad Peňažným v nadmorskej výške približne 810 m n. m. 

## Opis toku
Od prameňa tečie sprvu juhojuhozápadným smerom, následne na krátkom úseku juhozápadným smerom a sprava priberá krátky prítok z lokality Breziny. Ďalej pokračuje juhojuhovýchodným smerom, podteká diaľnicu D1 a na severnom okraji obce Hybe sa stáča na juhozápad. Z pravej strany následne priberá prítok od Vyšného Brezia, definitívne sa stáča juhojuhozápadným smerom a preteká západnou časťou intravilánu Hýb. V obci ešte priberá ďalší pravostranný prítok prameniaci juhovýchodne od kóty 764,5 m a na okraji tejto obce sa v nadmorskej výške cca 682 m n. m. vlieva do Hybice.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Regions Morgan Keegan Championships and the Cellular South Cup

**Regions Morgan Keegan Championships and the Cellular South Cup** sú tenisové turnaje ktoré sa konajú v Memphise v Tennessee, USA.

**Regions Morgan Keegan Championships** je turnaj mužov zaradený do ATP tour ktorý sa začal hrať od roku 1976. Predtým bolo toto podujatie známe pod názvami *United States Indoor Championship*, the *Kroger St. Jude Championship* a the *Volvo Championships*.

V roku 2002, ženský tenisový turnaj zaradený do WTA Tour ktorý sa odohrával v Oklahoma City bol odkúpený a presunutý do Memphisu; tak k mužskému turnaju bol pridaný turnaj žien pod názvom **Cellular South Cup**. Obidve tieto udalosti sú hrané na tvrdom povrchu v *Racquet Club of Memphis* každý rok vo februári.

Hlavným sponzorom Regions Morgan Keegan Championships je firma *Regions Financial*; zatiaľ čo Cellular South Cup sponzoruje firma *Cellular South*. Obidve tieto turnaje podporujú detskú nemocnicu *St. Jude Children's Research Hospital*.

## Regions Morgan Keegan Championships
### Dvojhra

### Štvorhra

## Cellular South Cup Champions
### Dvojhra

### Štvorhra

## Externé odkazy
* Oficiálna stránka turnaja


Kategória:Tenisové turnaje v USA
Kategória:ATP Tour
Kategória:WTA Tour
Babsk

**Babsk** je dedina v Poľsku, v okrese Rawa Mazowiecka, obec (gmina) Biała Rawska Lodžského vojvodstva. Nachádza sa v strednom Poľsku, 75 juhozápadne od Varšavu, pri ceste č. E-67, a preteká ňou riečka.

Babsk má 690 obyvateľov.

Prvé písomné zmienky pochádzajú z roku 1411.

## Iné projekty

## Externé odkazy
* Mapa 
* Babsk (poľsky)

Kategória:Powiat rawski
Kategória:Dediny v Poľsku
Jozef Karika

PhDr. **Jozef Karika** (* 15. november 1978, Ružomberok) je slovenský spisovateľ a publicista.

## Dielo

* 2005: *Zóny tieňa*, (Vodnář, ISBN 80-86226-57-3)
* 2007: *Mágia peňazí*, (Ikar, ISBN 978-80-551-1366-1)
* 2007: *Kurz praktickej mágie pre začiatočníkov* (Ikar, ISBN 978-80-551-1568-9)
* 2009: *Brány meonu*, (Vodnář, ISBN 978-80-87146-97-2)
* 2009: *Liber 767 vel Boeingus: Rough Experiments with Chaos magic* (Megalithica Books, ISBN 978-1-905713-40-0)
* 2010: *V tieni mafie* (Ikar, ISBN 978-80-551-2131-4)
* 2011: *V tieni mafie II: Čas dravcov* (Ikar, ISBN 978-80-551-2131-4)
* 2011: *Nepriateľ štátu* (Ikar, ISBN 978-80-551-2780-4)
* 2012: *Na smrť* (Ikar, ISBN 978-80-551-3170-2)
* 2013: *Na smrť II: Bez milosti* (Ikar, ISBN 978-80-551-3581-6)
* 2014: *Strach* (Ikar, ISBN 978-80-551-3965-4)
* 2015: *Tma* (Ikar, ISBN 978-80-551-4362-0)
* 2015: *Čierna hra: Vláda mafie* (Ikar, ISBN 978-80-551-4451-1)
* 2016: *Trhlina* (Ikar, ISBN 978-80-551-5146-5)
* 2017: *Čierny rok: Vojna mafie* (Ikar, ISBN 978-80-551-5752-8)
* 2018: *Priepasť* (Ikar, ISBN 978-80-551-6401-4)
* 2019: *Čierny kruh: Koniec mafie* (Ikar, ISBN 978-80-551-6991-0)
* 2020: *Smršť* (Ikar, ISBN 978-80-551-7529-4)
* 2021: *Hlad* (Ikar, ISBN 978-80-551-8082-3)
* 2021: *Smäd* (Ikar, ISBN 978-80-551-8083-0)
* 2023: *Hlbina* (Ikar, ISBN 978-80-551-9121-8)
* 2025: *Pád* (Ikar, )

## Referencie

## Externé odkazy
* Stránka autora, dost. 
* Rozhovor s Jozefom Karikom (téma:V tieni mafie) , dost. 

Kategória:Slovenskí spisovatelia
Kategória:Osobnosti z Ružomberka
Litomyšl

**Litomyšl** je mesto na východe Čiech v Pardubickom kraji,  severozápadne od Svitáv. K 1. 1. 2014 tu žilo 10 137 obyvateľov.
                                    
## História
Prvá historická zmienka viažúca sa k Litomyšli pochádza z roku 981 z Kosmovej kroniky. Mesto vznikalo pozdĺž verejnej obchodnej cesty neskôr nazývanej Trstenická stezka. Koncom 11. storočia tu knieža Břetislav II. založil kostol, alebo benediktínsky radový dom. V polovici 12. storočia sem prišiel rád premonštrátov. Kostol sv. Klimenta, ktorý tu postavili, bol dlho považovaný za najstarší kostol v Česku.

## Osobnosti mesta
* Bedřich Smetana (* 1824 – † 1884), hudobný skladateľ
* Julius Mařák (* 1832 - † 1899), maliar
* Alois Jirásek (* 1851 – † 1930), prozaik a dramatik, autor historických románov

## Partnerské mestá
*  Levoča, Slovensko
*  Roden, Holandsko
*  San Polo d'Enza, Taliansko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta 


Kategória:Mestá v Česku
Kategória:Mestské pamiatkové rezervácie v Česku
Kategória:Obce okresu Svitavy
Šabakov kameň

**Šabakov kameň** je artefakt egyptských dejín, ktorý vznikol počas panovania 25. dynastie. Ide o kus kameňa vysoký výšku 66 a široký 137 cm. Na príkaz kráľa Šabaky bol naň opísaný zostatok starého papyrusu, ktorý bol počas jeho vlády nájdený pri obhliadke chrámu boha Ptaha v Memfise.

Napriek faraónovej snahe o zachovanie informácii došlo v neskoršej dobe k znehodnoteniu zápisu na kameni, ktorý bol používaný ako mlynský kameň. Do jeho stredu bola urobená diera a používanie pri mletí viedlo k poškodeniu aj ďalších okolitých hieroglyfov. Šabakov kameň však stále obsahuje cenné informácie o kultúre a náboženských predstavách starovekých Egypťanov. Jeho význam je o to väčší, že sa na ňom stretávame so záznamom memfidskej teológie, ktorá stavia do centra egyptského panteónu boha Ptaha, nie bohov Ré ani Amona.





Kategória:Staroegyptské stély
Kategória:25. dynastia Egypta
ABN AMRO World Tennis Tournament

**ABN AMRO World Tennis Tournament** je tenisový turnaj, ktorý sa koná v Rotterdame v Holandsku. Hrá sa od roku 1972 a to na tvrdom povrchu. Je súčasťou ATP Tour 500 patriacej do ATP Tour.

Najviac titulov na tomto turnaji vo dvojhre získal Arthur Ashe (v rokoch 1972, 1975 a 1976) a Roger Federer (v rokoch 2005, 2012 a 2018). V roku 1984 finále medzi Jimmym Connorsom a Ivanom Lendlom bolo predčasne prerušené kvôli falošnému bombovému poplachu a zápas nebol dokončený. Obidvaja hráči preto boli vyhlásení za víťazov.

Od roku 2004 je riaditeľom turnaja bývalý holandský tenista Richard Krajicek.

## Finálové výsledky
### Dvojhra
} Daniil Medvedev
|  Jannik Sinner
| , , 
|-
|2024
|  Jannik Sinner
|  Alex de Minaur
| , 
|}

### Štvorhra

zdroj: víťazi turnaja na oficiálnej stránke

## Externé odkazy

* Oficiálna stránka turnaja
* Profil turnaja na stránkach ATP


Kategória:ATP Tour
Kategória:Tenisové turnaje v Holandsku
Dubai Tennis Championships

vpravo|náhľad|200px|Dubai Tennis Championships 2006
**Dubai Tennis Championships** je profesionálny tenisový turnaj, ktorý sa koná v Dubaji (Spojené Arabské Emiráty).

Turnaj sa hrá na kurtoch s tvrdým povrchom. Zo začiatku sa táto udalosť nazývala *Dubai Duty Free Men's and Women's Open*. Zápasy sa hrajú na *Dubai Tennis Stadium*. Najviac víťazstiev v turnaji (po štyri) zatiaľ vybojovali Justine Heninová a Roger Federer.

## Finále

### Dvojhra – Muži

### Ženská dvojhra
[thumb|vpravo|150px|[Justine Heninová (2003 – 04, 2006 – 07) nazbierala rekordný počet titulov z dvojhry v Dubai.]]

### Štvorhra – Muži

### Štvorhra – Ženy

## Externé odkazy
* Oficiálna stránka turnaja 


Kategória:Tenisové turnaje v Spojených arabských emirátoch
Kategória:WTA Tour
Kategória:ATP Tour
Kategória:Dubaj (mesto)
Vinpocetin

**Vinpocetín** (predávaný ako: *Cavinton*, *Intelectol*) je chemicky označovaný ako etylester kyseliny apovinkamínovej, derivát alkaloidu vinkamínu extrahovaného zo zimozelene menšej (Vinca minor). Vinpocetín je nootropikum, konkrétne cerebrálne vazodilatancium. Je indikovaný u chorôb spojených s nízkym prietokom krvi v mozgu, ako je ischemická hypoperfúzia, vaskulárna demencia, symptomatická liečba následkov po poruchách prekrvenia mozgu z dôvodu psychických alebo neurologických porúch.  Nie je účinný proti senilnej demencii, neukázal sa pozitívny vplyv na prežívanie a stupeň závislosti u pacientov po akútnej cievnej mozgovej príhode. 

## Vplyv vinpocetínu na mozog
Vinpocetín zvyšuje metabolizmus mozgu a selektívne rozširuje cievy v mozgu, vylepšuje vychytávanie kyslíka a glukózy z krvi neurónmi a zvyšuje syntézu ATP v neurónoch. Redukuje tiež úmrtnosť buniek v časti mozgu postihnutého zlým krvným zásobením. Čo sa týka jeho mozgovej vazodilatácie, spočíva jeho efekt vo zvýšenom cerebrálnom podiele srdcového výdaja, nezvyšuje však srdcový výkon, ani tlak krvi. Na rozdiel od neselektívnych vazodilatancií nespôsobuje vinpocetín zvýšený prietok krvi nekrotizovanými oblasťami mozgu.

## Vplyv vinpocetínu na krv
Vinpocetín ovplyvňuje reologické vlastnosti krvi. Ďalej:

* znižuje agregáciu trombocytov, čiže pomáha predchádzať tvorbe krvných zrazenín, zvyšuje nebezpečestvo krvácania a nesmie sa kombinovať s liečivami na riedenie krvi,
* znižuje patologicky zvýšenú viskozitu krvi,
* zvyšuje deformovateľnosť erytrocytov, čiže uľahčuje okysličovanie tkanív závislých od prekrvenia kapilárami,
* znižuje afinitu hemoglobínu ku kyslíku tak, že inhibuje príjem adenozínu erytrocytmi, čoho dôsledkom je zvýšený výdaj kyslík z krvi do tkanív.

## Toxicita
Orálna letálna dávka LD50 (smrteľná dávka pre 50&nbsp;% testovaných zvierat) pre vinpocetín je 534 mg/kg živej váhy myši, 503 mg/kg živej váhy krysy. Pre  človeka vážiaceho  je táto dávka extrapolovaná na 35&nbsp;g.

## Nežiaduce účinky
Podráždenie tráviaceho systému, sucho v ústach, pokles tlaku krvi, nespavosť.

## Vinpocetín v ORL
Vinpocetín je indikovaný pri tinite na zvýšenie prekrvenia vnútorného ucha a odstráenie šumenia alôebo pískania v ušiach.

## Vinpocetín v oftalmológii
Vinpocetín sa využíva pri poruchách cievneho zásobenia sietnice oka a ďalších zadných segmentov oka.

## Referencie


## Pozri aj

* Nootropikum
* Kognitívum
* Vinkamín

## Externé odkazy
* Smartdrugs – Zoznam najznámejších nootropných látok
* Erowid vinpocetíne Vault
* vinpocetíne article from PDRhealth
* vinpocetíne for cognitive impairment and dementia

Kategória:Nootropiká
Kategória:Liečivá